gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9468, del 11-11-2022 (2022/10378)

Anunci de la informació pública de l'obertura del termini per a presentar candidatures a la Comissió de Joc de la Comunitat Valenciana.
---------------------------------------------------------------------------------------------------------------------------------------

### Dades del document

Número de DOGV
:   9468

Data del DOGV
:   11-11-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/10391


Organisme emissor
:   Conselleria d'Hisenda i Model Econòmic

Tipus de document
:   Anunci

Anunci de la informació pública de l'obertura del termini per a presentar candidatures a la Comissió de Joc de la Comunitat Valenciana. [2022/10198]  
Atés el que es disposa en l'article 7 del Decret 94/2022, de 15 de juliol, del Consell, pel qual s'aprova la seua composició, organització i funcionament (DOGV 9391, 26.07.2022), es procedeix a l'anunci de l'obertura del termini perquè les entitats que desitgen formar part de la Comissió de Joc de la Comunitat Valenciana puguen presentar la seua candidatura, conforme a les següents instruccions:  
a) la candidatura es presentarà a través del procediment telemàtic disponible en la pàgina web de la conselleria competent en matèria de joc;  
b) junt amb la sol·licitud, s'adjuntarà la certificació de l'acord de l'òrgan de govern de cada entitat, pel qual s'autoritza la presentació de la candidatura, es designen les persones que es proposen per a formar part d'aquesta i sobre el nombre de les persones associades;  
c) les candidatures es presentaran avalades per altres entitats (associacions, federacions, confederacions, plataformes cíviques o altres personificacions) els fins de les quals siguen similars als de l'avalada;  
d) els avals es formalitzaran adjuntant l'acord de l'òrgan de govern de l'entitat avaladora en el qual conste una manifestació expressa de prestar el seu suport exclusivament a aquesta candidatura, així com informació sobre la finalitat o objecte de la mateixa entitat avaladora i el seu àmbit territorial d'actuació;  
e) les candidatures inclouran el nom de les persones que els corresponguen, i procuraran la paritat entre dones i homes.  
Les candidatures es presentaran utilitzant els models de sol·licitud i aval disponibles en la seu electrònica de la Generalitat  
(https://sede.gva.es/es/) i en la web de la Conselleria d'Hisenda i Model Econòmic  
(https://hisenda.gva.es/es/web/juego).  
El termini de presentació de candidatures serà de dos mesos, i el còmput d'aquest començarà l'endemà de la publicació d'aquest anunci en el Diari Oficial de la Generalitat Valenciana.  
La selecció de les candidatures i l'elecció i nomenament de les persones representants s'efectuarà conforme amb el que es disposa en els articles 8 i 9 del decret esmentat.  
  
València, 28 de setembre de 2022.- El director general de Tributs i Joc: Rafael Beneyto Cabanes.
Diari Oficial de la Generalitat Valenciana


Sumari del DOGV 9334, del 09-05-2022 (2022/3905)

Informació pública sobre la publicació d'una correcció d'errades de les bases que han de regir la convocatòria per a la selecció en propietat, de dues places d'inspectors o inspectores de la policia local vacants en la plantilla de funcionaris i funcionàries de carrera, mitjançant promoció interna ordinària. Expedient 7098/2020.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9334

Data del DOGV
:   09-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/3905


Data del document
:   03-05-2022

Organisme emissor
:   Ajuntament de Gandia

Tipus de document
:   Anunci

Anàlisi jurídica

 Descriptors 

:   * Gandia
    * concurs administratiu

Informació pública sobre la publicació d'una correcció d'errades de les bases que han de regir la convocatòria per a la selecció en propietat, de dues places d'inspectors o inspectores de la policia local vacants en la plantilla de funcionaris i funcionàries de carrera, mitjançant promoció interna ordinària. Expedient 7098/2020. [2022/3905]  
En el Butlletí Oficial de la Província de València número 6, d'11 de gener de 2022 s'han publicat íntegrament les bases que han de regir la convocatòria per a la selecció en propietat de dos places d'inspectors/es de policia local vacants en la plantilla de funcionaris/es de carrera de l'Ajuntament de Gandia, un plaça pel torn lliure i una pel torn de promoció interna ordinària.  
En el Diari Oficial de la Generalitat Valenciana número 9302, de 21 de març de 2022, s'ha publicat un breu extracte d'aquestes.  
En el Butlletí Oficial de la Província de València número 79, de 27 de d'abril, s'ha publicat una modificació d'aquestes bases.  
El termini de presentació de sol·licituds serà de 20 dies hàbils a comptar des de l'endemà de la publicació d'aquest anunci en el Boletín Oficial del Estado.  
Els successius anuncis referents a aquesta convocatòria, quan siguen procedents de conformitat amb les bases, es faran públics en la forma prevista en les pròpies bases.  
  
Gandia, 3 de maig de 2022.- El titular accidental de l'òrgan de suport a la JGCG: Francisco Rius Mestre.
Diari Oficial de la Generalitat Valenciana


Sumari del DOGV 9258, del 18-01-2022 (2022/11)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la legalització de l'adequació de les instal·lacions de granja-escola en centre recreatiu, esportiu i d'oci en el terme municipal de Requena. Expediente 1688131.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9258

Data del DOGV
:   18-01-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/11


Data del document
:   23-12-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la legalització de l'adequació de les instal·lacions de granja-escola en centre recreatiu, esportiu i d'oci en el terme municipal de Requena. Expediente 1688131. [2022/11]  
Admesa a tràmit la sol·licitud de declaració d'interés comunitari promoguda per l'entitat mercantil Societat Agrària de Transformació, núm. 4962 Monzomar, per a una atribució d'ús i aprofitament en sòl no urbanitzable, relativa a la legalització de l'adequació de les instal·lacions de granja-escola en centre recreatiu, esportiu i d'oci (expedient 1688131), en el terme municipal de Requena, situada a la parcel·la 2 del polígon 19 (DS Disseminats 445), i de conformitat amb el que es disposa en l'article 223.4.a del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, se sotmet a informació pública l'expedient durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interés comunitari i estudi d'integració paisatgística) i formular per escrit les observacions que estimen pertinents, en la pàgina web   
https://ovius.gva.es/oficina\_tactica/#/tramita/25226/25860, entrant en l'apartat «Consulta DICs», així com en les oficines del Servei Territorial d'Urbanisme, de la Conselleria de Política Territorial, Obres Públiques i Mobilitat, edifici PROP del carrer de Gregori Gea, núm. 27, de València, en horari d'exposició al públic de 09.00 a 14.00 hores (sol·licitant cita prèvia en els telèfons 895277013 i 121904505).  
  
València, 23 de desembre de 2021.- El cap del Servei Territorial d'Urbanisme: Carlos Aubán Nogués.
Diari Oficial de la Generalitat Valenciana


Sumari del DOGV 9310, del 31-03-2022 (2022/2233)

RESOLUCIÓ d'11 de març de 2022, de la directora general de Recursos Humans, per la qual s'aprova la llista definitiva de persones aspirants admeses i excloses en el concurs oposició per a la provisió de vacants de metge o metgessa SAMU dependents de la Conselleria de Sanitat Universal i Salut Pública.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9310

Data del DOGV
:   31-03-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/2233


Data del document
:   11-03-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ d'11 de març de 2022, de la directora general de Recursos Humans, per la qual s'aprova la llista definitiva de persones aspirants admeses i excloses en el concurs oposició per a la provisió de vacants de metge o metgessa SAMU dependents de la Conselleria de Sanitat Universal i Salut Pública. [2022/2233]  
De conformitat amb la base 4.2 de la Resolució de 17 de desembre de 2020, de la directora general de Recursos Humans, per la qual es convoca un concurs oposició per a la provisió de vacants de metge o metgessa SAMU, dependents de la Conselleria de Sanitat Universal i Salut Pública (DOGV 9004, 25.01.2021), una vegada finalitzat el termini d'esmena de defectes d'admissió aquesta Direcció General de Recursos Humans resol aprovar el lloc, la data i l'hora de la prova, així com la llista definitiva de persones aspirants admeses i excloses, que figura en l'annex I.  
Lloc: Universitat de València.  
Aulari Sud del Campus dels Tarongers.  
Avinguda dels Tarongers, s/n, 46286 València.  
Data: dissabte 7 de maig de 2022.  
Hora: 09.00 h.  
Contra la present resolució es podran interposar els recursos especificats en la base huitena de la convocatòria.  
  
València, 11 de març de 2022.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9358, del 09-06-2022 (2022/5139)

Informació pública de la sol·licitud d'autorització del Pla de restauració de la pedrera d'àrids de la secció A, denominada «Mos del Bou», número RCA 805, en el terme municipal d'Albatera (Alacant). Expedient MIVARI/2020/42/03.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9358

Data del DOGV
:   09-06-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/5139


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització del Pla de restauració de la pedrera d'àrids de la secció A, denominada «Mos del Bou», número RCA 805, en el terme municipal d'Albatera (Alacant). Expedient MIVARI/2020/42/03. [2022/5139]  
L'empresa CHM Obras e Infraestructuras, SA, ha sol·licitat l'autorització del Pla de restauració de la pedrera d'àrids, denominada «Mos del Bou», núm. RCA 805, del registre miner d'Alacant, situada en el terme municipal d'Albatera, província d'Alacant, que consta en l'expedient MIVARI/2020/42/03.  
En compliment del que es preceptua en el Reial decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres, a fi que els qui es consideren afectats per l'activitat de què es tracta, puguen formular per escrit, durant el termini de trenta dies a partir de l'endemà d'aquesta publicació, les observacions pertinents davant aquest Servei Territorial d'Indústria, Energia i Mines d'Alacant, la qual cosa es fa pública en l'adreça electrònica següent: https://cindi.gva.es/va/web/energia/informacio-publica-de-mines.  
  
Alacant, 1 de juny de 2022.-- La cap del Servei Territorial d'Indústria, Energia i Mines: Rosa María Aragonés Pomares.
Diari Oficial de la Generalitat Valenciana


Sumari del DOGV 9398, del 04-08-2022 (2022/7032)

Criteris que regiran l'oferta extraordinària d'estabilització i consolidació de 2022.
-------------------------------------------------------------------------------------

### Dades del document

Número de DOGV
:   9398

Data del DOGV
:   04-08-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/7032


Data del document
:   20-07-2022

Organisme emissor
:   Ajuntament de Callosa de Segura

Tipus de document
:   Anunci

Descriptors 

:   * Callosa de Segura
    * concurs administratiu
    * concurs administratiu

Criteris que regiran l'oferta extraordinària d'estabilització i consolidació de 2022. [2022/7032]  
En el Butlletí Oficial de la Província d'Alacant número 136, de 20.07.2022, s'han publicat els criteris que regiran les borses de treball de l'oferta extraordinària d'ocupació pública, en què s'estableixen els criteris comuns d'aplicació a tots els processos d'estabilització de l'ocupació temporal.  
  
Callosa de Segura, 20 de juliol de 2022.- L'alcalde: Manuel Martínez Sirvent.
Diari Oficial de la Generalitat Valenciana


Sumari del DOGV 9264, del 26-01-2022 (2022/29)

Convocatòria del procés selectiu per a la provisió d'una plaça d'oficial o oficiala de pintura.
-----------------------------------------------------------------------------------------------

### Dades del document

Número de DOGV
:   9264

Data del DOGV
:   26-01-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/29


Data del document
:   23-12-2021

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * concurs administratiu

Convocatòria del procés selectiu per a la provisió d'una plaça d'oficial o oficiala de pintura. [2022/29]  
En el Butlletí Oficial de la Província d'Alacant, número 243 de 23 de desembre de 2021, es publica anunci relatiu a la convocatòria del concurs oposició per torn lliure, per a la provisió d'una plaça d'oficial/a de Pintura, inclosa en l'Oferta d'Ocupació Pública corresponent a l'any 2018. Aquesta plaça està enquadrada en l'escala d'administració especial, subescala: B) serveis especials, classe: d) personal d'oficis, dotada amb el sou corresponent al grup C2.  
Durant el termini de vint dies hàbils, comptats a partir del següent a la inserció d'un edicte amb l'extracte de la convocatòria en el Boletín Oficial del Estado, podran presentar-se les instàncies per a sol·licitar prendre part en el procediment, en el Registre General d'aquest Ajuntament (seu electrònica municipal: sede.elche.es), o en la forma que determina l'article 16.4.b de la Llei 39/2015, d'1 d'octubre, del procediment administratiu comú de les administracions públiques.  
  
Elx, 23 de desembre de 2021.- El tinent d'alcalde de Recursos Humans: Ramón Abad Soler.
Diari Oficial de la Generalitat Valenciana


Sumari del DOGV 9401, del 09-08-2022 (2022/7414)

ACORD de 29 de juliol de 2022, del Consell, d'autorització de l'expedient de rescabalament ERESAR/2022/08R01/44, per obligacions contretes en 2021 i 2022.
----------------------------------------------------------------------------------------------------------------------------------------------------------

### Dades del document

Número de DOGV
:   9401

Data del DOGV
:   09-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7414


Data del document
:   29-07-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 29 de juliol de 2022, del Consell, d'autorització de l'expedient de rescabalament ERESAR/2022/08R01/44, per obligacions contretes en 2021 i 2022. [2022/7414]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta del Consell i consellera d'Igualtat i Polítiques Inclusives el Consell, amb la deliberació prèvia,  
  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament ERESAR/2022/08R01/44 per la prestació de servei manteniment jardineria de la RPMD Borriana, servei neteja, bugaderia i manteniment de la RPMD Borriana i servei de places residencials per a persones majors dependents de la província de Castelló en centres dependentes de la Vicepresidència i Conselleria d'Igualtat i Polítiques Inclusives durant els mesos de juny, agost, novembre i desembre de 2021 i de gener a maig de 2022, per un import de 2.305.396,03 - (IVA inclòs).  
  
  
Segon  
Autoritzar la imputació al pressupost corrent del 2022, de les obligacions econòmiques generades en 2021, per un import total de 490.838,34 - (IVA inclòs).  
  
València, 29 de juliol de 2022  
  
La consellera secretària,  
AITANA MAS MAS
Diari Oficial de la Generalitat Valenciana


Sumari del DOGV 9348, del 26-05-2022 (2022/4648)

Oferta d'ocupació pública per a l'estabilització de l'ocupació temporal de l'any 2022.
--------------------------------------------------------------------------------------

### Dades del document

Número de DOGV
:   9348

Data del DOGV
:   26-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4648


Data del document
:   23-05-2022

Organisme emissor
:   Ajuntament de Beniparrell

Tipus de document
:   Anunci

Descriptors 

:   * Beniparrell
    * concurs administratiu

Oferta d'ocupació pública per a l'estabilització de l'ocupació temporal de l'any 2022. [2022/4648]  
Per la Resolució de l'Alcaldia núm. 446, de data 23 de maig de 2022, s'ha aprovat la següent oferta d'ocupació pública, per a complir el que es preveu en l'article 2 i en la disposició addicional 6a de la Llei 20/2021, de 28 de desembre, de mesures urgents per a la reducció de la temporalitat en l'ocupació pública:  
  
1. Funcionaris de carrera  
  
Denominació  Escala/Subescala  Grup  Places   
Arquitecte/a tècnic/a Tècnica A2 1  
Enginyer/a tècnic/a Tècnica A2 1  
Auxiliar administratiu/iva Auxiliar d'administració general C2 4  
  
  
2. Personal laboral fix  
  
Denominació  Categoria  Nre. places  Jornada  
Professora d'EPA Professor/a 3   
Mestra guarderia infantil Professor/a 1 Jornada completa  
Auxiliar Administratiu/iva Auxiliar administratiu/iva 2 Jornada completa  
Auxiliar de guarderia Auxiliar guarderia 1 Jornada completa  
Encarregat d'obra Oficial de tercera 1 Jornada completa  
Peó d'obres i serveis Peó d'oficis 6 Jornada completa  
Conserge Subalterns 3 1 jornada parcial  
2 jornada completa  
  
  
Cosa que es fa pública per al coneixement general.  
  
Beniparrell, 23 de maig de 2022.- L'alcalde: Salvador Masaroca Delhom.
Diari Oficial de la Generalitat Valenciana


Sumari del DOGV 9332, del 05-05-2022 (2022/3435)

RESOLUCIÓ de 20 d'abril de 2022, del gerent de l'Institut Valencià d'Art Modern, per la qual es publica la relació definitiva de persones que han superat les proves selectives d'accés a la plaça número 99, cap de Comunicació, amb classificació A26 E046 corresponent al torn lliure de l'oferta d'ocupació pública de l'IVAM de 2017, convocatòria 1/2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9332

Data del DOGV
:   05-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/3435


Data del document
:   20-04-2022

Organisme emissor
:   Institut Valencià d'Art Modern, IVAM

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 20 d'abril de 2022, del gerent de l'Institut Valencià d'Art Modern, per la qual es publica la relació definitiva de persones que han superat les proves selectives d'accés a la plaça número 99, cap de Comunicació, amb classificació A26 E046 corresponent al torn lliure de l'oferta d'ocupació pública de l'IVAM de 2017, convocatòria 1/2020. [2022/3435]  
Concloses les proves selectives d'accés a la plaça de cap de Comunicació, convocades mitjançant Resolució de 21 de setembre de 2020, del director de l'Institut Valencià d'Art Modern, de la convocatòria anteriorment citada (DOGV 8938, 29.10.2020), i d'acord amb la base desena, procedeix la publicació en el Diari Oficial de la Generalitat Valenciana de la relació definitiva de persones aprovades, que no podrà excedir del nombre de places convocades.  
Per tot el que s'ha exposat, en virtut de l'article 12.2.c de la Llei 1/2018, de 9 de febrer, de la Generalitat, reguladora de l'Institut Valencià d'Art Modern (IVAM), resolc:  
  
Únic  
Publicar, a proposta de l'òrgan tècnic de selecció, la persona que ha superat les proves selectives que s'assenyala en l'annex de la present resolució.  
  
Contra la present resolució que posa fi a la via administrativa, els interessats podran interposar recurs potestatiu de reposició o directament, en el termini de 2 mesos, recurs contenciós administratiu de la Sala contenciosa administrativa del Tribunal Superior de Justícia de la Comunitat Valenciana.  
  
València, 20 d'abril de 2022.- El gerent de l'IVAM: Sergi Pérez Serrano.